# data[].attributes.headline
เรียนรู้วิธีการเล่นคอร์ดทาบ

# data[].attributes.subject
เรียนรู้วิธีการเล่นคอร์ดทาบ

# data[].attributes.body
คอร์ดทาบนั้นมีประโยชน์อย่างมากสำหรับการเริ่มต้นเล่นเพลงต่างๆ ซึ่งคอร์ดทาบก็คือคอร์ดที่คุณจะต้องใช้นิ้วชี้ทาบลงไปที่โน้ตทุกตัวในเฟรตใดเฟรตหนึ่ง อย่างเช่น ถ้าคุณจะเล่นคอร์ดทาบในโพสิชันแรกอย่างคอร์ด F คุณก็จะต้องทาบโน้ตทุกตัวบนเฟรต 1 ด้วยนิ้วชี้ จากนั้นก็ต่อด้วยการจับรูปคอร์ดแบบคอร์ด E ในแบบที่เลื่อนขึ้นมาจากเดิมหนึ่งเฟรต โดยให้จับด้วยนิ้วกลาง นาง และก้อย

หากคุณกดนิ้วในรูปคอร์ดเดียวกับคอร์ด F ที่เฟรต 2 คุณก็จะได้คอร์ด F# และถ้าคุณเลื่อนไปเฟรต 3 คอร์ดนั้นก็จะกลายเป็นคอร์ด G และแม้ว่านี่จะเป็นการวางนิ้วที่ยาก แต่คุณก็จะสามารถเริ่มเล่นเพลงร็อกหรือเพลงป๊อปทั่วไปได้อย่างรวดเร็วหากคุณรู้วิธีการตีคอร์ดและการเล่นคอร์ดทาบ ซึ่งตัวอย่างวงต่างชาติที่ชอบใช้แต่คอร์ดทาบพร้อมกับเสียงเอฟเฟกต์เจ๋งๆ ก็จะมีอย่างเช่นวง The Ramones

# data[].attributes.headline
ตีคอร์ดแบบไม่ต้องเกร็งมือ

# data[].attributes.subject
ตีคอร์ดแบบไม่ต้องเกร็งมือ

# data[].attributes.body
การตีคอร์ดประกอบไปด้วยการตีลง (downstroke) และการตีขึ้น (upstroke) ในรูปแบบต่างๆ รวมไปถึงการเล่นโน้ตแต่ละตัวในคอร์ดออกมาให้ราบลื่นและเข้าจังหวะด้วย ฉะนั้น ให้คุณฝึกตีคอร์ดขึ้น-ลงให้ลื่นไหลด้วยการใช้การสะบัดข้อมือ และแนบข้อศอกให้ติดกับลำตัวกีตาร์เอาไว้ และให้ใช้ปิ๊กดีดไล่ลงไปทุกสาย จำไว้อย่างหนึ่งว่าข้อศอกของคุณไม่ควรจะขยับมากนัก เพราะหลักๆ แล้วคุณจะต้องตีคอร์ดด้วยการสะบัดข้อมือนั่นเอง

# data[].attributes.headline
ฝึกดีดคอร์ดออกมาให้ได้ซาวด์ที่ชัดเจนจากทุกๆ สาย

# data[].attributes.subject
ฝึกดีดคอร์ดออกมาให้ได้ซาวด์ที่ชัดเจนจากทุกๆ สาย

# data[].attributes.body
หลังจากที่คุณวางนิ้วทั้งหมดลงไปบนเฟรตบอร์ดแล้ว ให้คุณค่อยๆ ดีดคอร์ดนั้นแบบไล่ไปทีละสาย และเช็คดูให้ดีว่าเสียงจากสายต่างๆ ที่คุณเล่น ไม่ได้เป็นเสียงอู้อี้หรือเสียงบอด

หากเสียงที่ได้ดูไม่ค่อยจะเคลียร์เท่าไร นั่นอาจจะเป็นเพราะว่าคุณกดไม่แน่นพอหรือมีบางส่วนของนิ้วอื่นๆ ที่ไปโดนสายนั้น และทำให้เสียงออกมาไม่ชัดเจน ดังนั้น เช็คดูให้ดีว่ามีนิ้วอื่นๆ ที่คุณไม่ได้ใช้เผลอไปโดนสายพวกนั้นบ้างหรือเปล่า

ตั้งนิ้วบนเฟรตบอร์ดให้โค้งเข้าไว้เวลาที่คุณกำลังกดสายเหล่านั้น ทำให้เหมือนกับว่านิ้วทุกนิ้วของคุณกำลังกำลูกแก้วหรือกำลูกหินเอาไว้ที่ขอนิ้วอยู่ วิธีนี้จะช่วยเปิดพื้นที่ว่างให้สายเปิดแต่ละสายและทำให้ส่งเสียงออกมาแบบไม่บอดได้

# data[].attributes.headline
เรียนรู้ตำแหน่งการวางนิ้วในคอร์ดต่างๆ 

# data[].attributes.subject
เรียนรู้ตำแหน่งการวางนิ้วในคอร์ดต่างๆ 

# data[].attributes.body
ตำแหน่งการวางนิ้วจะมีดังนี้ (เริ่มจากเมเจอร์ก่อนแล้วค่อยเป็นไมเนอร์)

C Major: วางนิ้วนางบนเฟรต 3 สาย 5 แล้ววางนิ้วกลางลงบนเฟรต 2 สาย 4 จากนั้นให้วางนิ้วชี้บนเฟรต 1 สาย 2 เสร็จแล้วดีดลงไปทั้งหกสาย จากนั้นกลับไปเล่นทีสาย ในขณะที่ยังจับคอร์ดอยู่ แล้วเช็คดูว่าเสียงของแต่ละสายนั้นออกมาเคลียร์แล้วหรือยัง

A Major: ใช้นิ้วชี้ นิ้วกลาง นิ้วนาง กดไปที่เฟรต 2 บนสาย 2 สาย 3 และสาย 4 ซึ่งรูปคอร์ดที่ออกมาก็จะเหมือนกับการเรียงนิ้วตรงลงมาเป็นแนวเดียวกัน จากนั้นให้คุณดีดโดนทุกสาย ยกเว้นสายบนสุด

G Major: ใช้นิ้วกลางกดที่เฟรต 3 สาย 6 แล้วกดนิ้วชี้ที่เฟรต 2 สาย 5 จากนั้นกดนิ้วนางที่เฟรต 3 สาย 1 และเช็คดูให้ดีว่าเสียงที่ดีดออกมานั้นเคลียร์แล้วหรือยัง

E Major: นี่คือหนึ่งในคอร์ดที่เล่นง่ายที่สุด เพียงแค่คุณกดนิ้วกลางและนิ้วนางลงไปที่เฟรต 2 สาย 4 และสาย 5 และกดนิ้วชี้ไปที่เฟรต 1 สาย 3

D Major: กดนิ้วชี้ไปที่เฟรต 2 สาย 3 แล้วกดนิ้วกลางที่เฟรต 2 สาย 1 จากนั้นกดนิ้วนางที่เฟรต 3 สาย 2 และให้ดีดแค่เฉพาะสี่สายล่างเท่านั้น

E minor: คอร์ดนี้จะเหมือนกับ E major เพียงแต่ว่าคุณไม่ต้องกดนิ้วชี้ โดยให้คุณกดนิ้วกลางและนิ้วนางที่เฟรต 2 ของสายที่ใหญ่ที่สุดเป็นอันดับ 2 และ 3

A minor: กดนิ้วกลางและนิ้วนางบนเฟรต 2 ของสายที่ใหญ่ที่สุดลำดับที่ 3 และ 4 และกดนิ้วชี้ลงไปบนเฟรต 1 ของสายที่เล็กที่สุดเป็นอันดับสอง คอร์ดนี้จะมีรูปคอร์ดแบบเดียวกับคอร์ด E major ต่างกันตรงที่ว่าคอร์ดนี้ต้องเลื่อนลงมา 1 สาย และก็เหมือนเดิมเลยคือ เวลาที่คุณเล่นคอร์ดนี้ให้คุณเว้นสายบนสุดเอาไว้และไม่ต้องดีดไปโดนสายนั้น

D minor: คอร์ดนี้จะคล้ายกับคอร์ด D Major เลย โดยให้คุณกดนิ้วกลางไปที่เฟรต 2 ของสายที่เล็กที่สุดเป็นอันดับ 3 และกดนิ้วชี้ลงบนเฟรต 1 ของสายที่เล็กที่สุด จากนั้นกดนิ้วนางไปที่เฟรต 3 ของสายที่เล็กที่สุดเป็นอันดับ 2 และให้เล่นดีดแค่เฉพาะสี่สายล่างเท่านั้น

# data[].attributes.headline
ฝึกเล่นคอร์ด

# data[].attributes.subject
ฝึกเล่นคอร์ด

# data[].attributes.body
เรียนรู้คอร์ดที่ใช้เล่นในโพซิชันแรก. คอร์ด คือ กลุ่มเสียงที่ประสานกันอย่างน้อย 3 ตัวโน้ต ซึ่งสำหรับการเล่นกีตาร์สำหรับมือใหม่ก็จะมีคอร์ดพื้นฐาน 2 แบบให้เล่น คือ คอร์ดที่ใช้เล่นในโพซิชันแรกและคอร์ดทาบ ซึ่งคอร์ดที่ใช้เล่นในโพซิชันแรกจะเป็นการผสมกันของเสียงจากสายเปิดและสายที่มีการกดนิ้วลงไป โดยจะเล่นอยู่แค่ภายใน 3 เฟรตแรกเท่านั้น

คอร์ดเมเจอร์ที่ใช้บ่อยๆ ก็จะมี C Major, A Major, G Major, E Major, D Major

หากคุณรู้จักรูปคอร์ดต่างๆ แล้ว ให้คุณฝึกเปลี่ยนคอร์ดให้ได้เร็วที่สุดเท่าที่จะทำได้ และให้ลองสุ่มเขียนคอร์ดที่ตัวเองอยากเล่นออกมาหลายๆ คอร์ด แล้วฝึกดีดสลับตามคอร์ดพวกนั้นไปเรื่อยๆ ทุกครั้งที่มือขวาคุณตีคอร์ดลงไปครั้งหนึ่ง

เช็คให้ดีด้วยว่าตัวเองเล่นโน้ตต่างๆ ออกมาได้ถูกต้องแล้วจริงๆ เช่น ในคอร์ด A Major คุณจะต้องไม่ดีดไปโดนสาย E ต่ำ ซึ่งถ้าดูบนแทปกีตาร์ก็จะเห็นว่าสายที่ไม่ได้เล่นจะถูกกำกับด้วยเครื่องหมาย "X" เอาไว้ ดังนั้น ให้คุณฝึกสิ่งนี้ในแบบที่ถูกต้องเอาไว้ตั้งแต่เนิ่นๆ เพื่อผลสำเร็จในระยะยาวของตัวคุณเอง

# data[].attributes.headline
ฝึกกดสายบนเฟรต

# data[].attributes.subject
ฝึกกดสายบนเฟรต

# data[].attributes.body
เฟรต คือ แท่งโลหะที่อยู่ในแนวตั้งฉากกับสายกีตาร์ และยังเป็นตัวกำหนดความแตกต่างของโน้ตแต่ละเสียงด้วย ซึ่งการที่คุณจะเล่นออกมาเป็นโน้ตได้ คุณก็จะต้องกดนิ้วลงไปที่ระหว่างแท่งโลหะพวกนั้นและไม่ไปกดบนแท่งโลหะตรงๆ เช่น ถ้าเกิดบอกว่าให้คุณเล่นบนเฟรต 3 นั่นหมายถึงว่า คุณต้องกดนิ้วลงไปบนสายที่ตรงช่องว่างที่อยู่ระหว่างเฟรต 2 และเฟรต 3 หากคุณดีดออกมาแล้วเสียงบอด ให้คุณเลื่อนนิ้วออกห่างจากเฟรตที่ต่ำกว่าเข้าหาเฟรตที่สูงกว่าและกดสายให้แน่นด้วย เพื่อที่มันจะได้สั่นสะเทือนเสียงออกมาแค่ตรงระหว่างนิ้วกับมือข้างที่คุณใช้ดีด โดยเวลาที่คุณกดสาย ให้คุณใช้ปลายนิ้วกด

ทุกครั้งที่คุณเลื่อนนิ้วจากเฟรตหนึ่งไปอีกเฟรตหนึ่ง หากเลื่อนเข้าไปทางลำตัวกีตาร์ เสียงที่คุณได้ก็จะเป็นเสียงที่สูงขึ้นครึ่งเสียง แต่ถ้าหากคุณเลื่อนไปทางหัวกีตาร์ คุณก็จะได้เสียงที่ต่ำลงครึ่งเสียง ฉะนั้น ให้คุณฝึกเลื่อนขึ้น-ลงเฟรตบอร์ดไปเรื่อยๆ และฝึกกดสายตรงเฟรตต่างๆ รวมไปถึงเรียนรู้น้ำหนักการกดสายที่คุณควรต้องใช้เพื่อเล่นโน้ตต่างๆ ออกมาด้วย

# data[].attributes.headline
ตั้งสายกีตาร์

# data[].attributes.subject
ตั้งสายกีตาร์

# data[].attributes.body
การเล่นกีตาร์ทั้งๆ ที่สายยังเพี้ยนอยู่คงไม่ใช่เรื่องสนุกแน่ๆ มิหนำซ้ำยังอาจจะนำไปสู่นิสัยการเล่นแบบผิดๆ ตั้งแต่ต้นเลยก็ได้ ฉะนั้น ตั้งสายทุกครั้งก่อนเล่น เพราะมันจะช่วยทำให้คุณจดจำได้ว่าสายไหนและเฟรตไหนตรงกับโน้ตเสียงอะไรบ้าง

ให้คุณจำชื่อตัวโน้ตของสายต่างๆ ให้ได้ก่อน ซึ่งถ้าคุณนับจากสายที่มีเสียงต่ำสุดไปจนถึงสายที่มีเสียงสูงสุด (สายใหญ่สุดไปสายเล็กสุด) คุณก็จะได้โน้ตของแต่ละสายเรียงเป็น E A D G B และ E (โน้ตเหล่านี้คือโน้ตที่คุณจะได้ เวลาที่คุณดีดสายแต่ละสายโดยที่ไม่ได้กดอะไรเลย) และเพื่อที่จะจำชื่อโน้ตของแต่ละสายให้ได้ง่ายๆ ให้คุณลองจำเป็นวลีภาษาอังกฤษ เช่น "Eddie Ate Dynamite, Good Bye Eddie!"

จูนเนอร์แบบอิเล็กทริกส์นั้นใช้งานง่ายและแม่นยำมาก ซึ่งวิธีใช้ก็คือ ให้คุณจ่อจูนเนอร์ไว้กับตัวกีตาร์ จากนั้นก็ลองดีดสาย E สูงดู จูนเนอร์จะบอกคุณเองว่าสายนั้นติดเสียง “ชาร์ป” (เสียงสูงเกินไป) หรือ “แฟรต” (เสียงต่ำเกินไป) อยู่หรือเปล่า จากนั้นก็ให้คุณตั้งไปทีละสายด้วยการหมุนสายให้ตึงขึ้นเพื่อทำให้เสียงสูงขึ้น หรือไม่ก็ผ่อนสายลงเพื่อทำให้เสียงต่ำลง และเช็คให้ดีด้วยว่าห้องที่คุณอยู่นั้นเสียงเงียบพอที่จะใช้จูนเนอร์หรือเปล่า เพราะถ้ามีเสียงรบกวน ไมโครโฟนบนจูนเนอร์อาจจะไปจับเสียงเหล่านั้นแทนได้

หากคุณไม่สามารถซื้อจูนเนอร์ด้วยตัวเองได้ คุณอาจจะตั้งสายแบบไม่ใช้จูนเนอร์ก็ได้ ซึ่งวิธีการก็คือ ให้คุณใช้เปียโนเทียบเสียงกับโน้ตของแต่ละสายเอา

# data[].attributes.headline
ฝึกจับปิ๊กกีตาร์

# data[].attributes.subject
ฝึกจับปิ๊กกีตาร์

# data[].attributes.body
ปิ๊ก คือ แผ่นพลาสติกรูปร่างเหมือนหยดน้ำ ใช้สำหรับดีดโน้ตเดี่ยวและตีคอร์ด ซึ่งมีราคาถูกและหาซื้อได้ตามร้านขายเครื่องดนตรีทั่วไป และถึงแม้ว่าการเรียนวิธีใช้ปิ๊กในตอนที่เริ่มเรียนกีตาร์จะยังไม่ใช่เรื่องที่จำเป็นมากนัก แต่มันก็เป็นวิธีที่ใช้กันบ่อยที่สุดในการเริ่มต้นเล่นกีตาร์

ให้คุณกำมือข้างที่คุณใช้ดีดสายก่อน จากนั้นวางนิ้วโป้งให้ระนาบอยู่ด้านบนของนิ้วที่คุณงอไว้ โดยให้คุณจับปิ๊กด้วยนิ้วโป้งและนิ้วชี้ และทำให้มันอยู่เป็นแนวตั้งฉากกับกำปั้นของคุณ เหลือปลายปิ๊กให้ยื่นออกมาจากมือของคุณแค่เพียงนิดเดียวก็พอ

# data[].attributes.headline
ทำความรู้จักกับส่วนประกอบต่างๆ ของกีตาร์

# data[].attributes.subject
ทำความรู้จักกับส่วนประกอบต่างๆ ของกีตาร์

# data[].attributes.body
ไม่ว่าคุณจะเล่นกีตาร์ไฟฟ้าหรือกีตาร์โปร่ง ส่วนประกอบหลักๆ ของกีตาร์ที่คุณใช้ก็คงหนีไม่พ้นไม้และโลหะอยู่ดี สายกีตาร์ที่พันด้วยทองแดงจะเป็นสิ่งที่สั่นสะเทือนเพื่อสร้างเสียงออกมา ส่วนลำตัวกีตาร์ที่ทำจากไม้ก็จะสะท้อนเสียงนั้นให้ดังกังวานเพื่อสร้างโทนเสียงอุ่นๆ จากตัวกีตาร์นั่นเอง

สายกีตาร์จะขึงอยู่ระหว่างหัวกีตาร์ (headstock) ซึ่งจะถูกยึดติดอยู่กับลูกบิด (tuning peg) ที่สามารถหมุนเพื่อขึงและหย่อนสาย กับหย่อง (bridge) ที่จะเป็นตัวยึดสายให้ติดกับลำตัวของกีตาร์ ซึ่งสำหรับกีตาร์โปร่งนั้น สายทุกเส้นจะถูกยึดติดอยู่กับหย่องด้วยหมุดยึดสายที่สามารถถอดออกได้ ส่วนบนกีตาร์ไฟฟ้า สายทุกสายจะถูกสอดผ่านรูเล็กๆ ที่อยู่ตรงหย่อง

คอกีตาร์ (neck) คือชิ้นส่วนที่เป็นไม้ยาวๆ ที่มีด้านหนึ่งแบนเรียบ ซึ่งด้านนี้เราเรียกกันว่า เฟรตบอร์ด (fretboard) และอีกด้านหนึ่งจะเป็นรูปทรงโค้ง โดยบนเฟรตบอร์ดจะมีการฝังติดแท่งโลหะที่เรียกว่าเฟรต (fret) เอาไว้ ซึ่งเฟรตจะเป็นสิ่งที่แยกความแตกต่างของโน้ตเสียงต่างๆ

กีตาร์โปร่งจะมีสิ่งที่เรียกว่าซาวด์โฮล (sound hole) อยู่ในลำตัวกีตาร์ ซึ่งจะเป็นสิ่งที่ช่วยทำให้เสียงกีตาร์ดังก้องกังวานออกมา ในขณะที่กีตาร์ไฟฟ้าจะมีแผงปิ๊กอัพ (pickup) ที่เป็นแม่เหล็กมากสุดถึง 3 แผง โดยปิ๊กอัพจะเป็นตัวรับสัญญาณเสียงไปยังตู้แอมป์กีตาร์

# data[].attributes.headline
เครื่องดนตรีสากล(กีตาร์)

# data[].attributes.subject
เครื่องดนตรีสากล(กีตาร์)

# data[].attributes.body
สวัสดีค่ะ ดิฉันนางสาวธนัชพร สุวรรณเหลา ชั้นม.5/10 เลขที่ 41 วันนี้ ดิฉันจะมาอธิบายวิธีการบรรเลงกีตาร์โปร่งนะคะ  ก่อนอื่น เรามารู้จักส่วนประกอบของกีตาร์โป่งก่อนค่ะ